《塞垣春 初六日立秋归舟，偶和周清真韵》
清代·邹祗谟

爽气生兰野。飘细雨、孤帆卸。蝉声曳树，燕飞掠水，远村如画。

便桃笙、葵扇如遥也。独把乌丝挥洒。怪金风、初欲动，不禁悲秋重写。

蓦忆镜中人，自来好、绣阁幽雅。多病为闲愁，怯初长此夜。

记来朝、巧时良日，初临好、排待针楼下。寄语归期近，向罗衣再把。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。